Tommas Flamank

Tommas Flamank (marow 1497) o den an lagha a Bow Kernow a hembrenkyas an Rebellyans Kernewek erbynn tollow yn 1497 warbarth gans Mighal an Gov. Tas Flamank o perghennek tiryow yn Bosvenegh.

Praga an tollow ma o pe bel erbynn Alban; hag an Gernowyon a grysys na’ga deur an bresel ma awos aga pellter dhiworth Alban. Ytho y skonyas tus Kernow a be an doll. Yn Lannaghevran y teuth an omsav ma ha bones rebellyans igor, ha Flamank ha’n Gov a ledyas routh a gemmynyon dhe Loundres rag protestya ha kompella diswul an doll gans Henry VII.

Wosa hedhes Blackheath a-der Loundres, res o dhe Flamank ha’n rebellysi erell omladh yn igor erbynn lu an Myghtern orth Kas Pons Deptford. Hemm o fethans diblans rag an rebellyans; Flamank a gavas y worra orth an gaslann ha kemmeres dhe Dour Loundres. Orth Tyburn y’n kregys ha’n tennys ha’n kwartronys, 24es a vis Metheven, warbarth gans an Gov.

Y trehevyas delow Flamank ha’n Gov yn Lannaghevran yn 1997, rag solempnya 500ves penn-bloedh an rebellyans.

Klass:Istori Kernow
Flamank, Tommas
Klass:Mernansow 1497
Klass:Tus dampnys dhe’n mernans